Sunovrat

**Sunovrat** ili **narcis** je cvijet roda *Narcissus* iz porodice *[[Amaryllidaceae]]*.

Ime *Narcissus* dolazi od grčke riječi *narkao* ("opiti", "omamiti"), jer cvijet ima alkaloid s narkotičkim djelovanjem. Potječe iz sredozemnih krajeva Europe (Španjolska i Balkan).

## Opis sunovrata
* **List**: Uzak, duguljast, mekan, svijetlozelene boje.
* **Cvjetna stapka**: Šuplja, viša od listova, većinom ima samo jedan cvijet.
* **Perigon ili ocvijeće**: Sastoji se od dva kruga s tri listića bijele ili žute boje. Tanjurastog je oblika, a pri dnu se nalazi krunica, koja nije rascjepljena.
* **Cvatnja**: U proljeće, od veljače do travnja.
* **Razmnožavanje**: Lukovicama.

## Podjela
Vrtni sunovrati se dijele na 11 klasa i to prema obliku i boji cvijeta:
* **Trubasti sunovrat**:
Ima cvjetni izbojak s jednim cvijetom, a krunica mu je trubasta i duža od širine cvjetnih latica. Može biti žuti, dvobojni i bijeli.

* **Velikocvjetni sunovrat**:
Ima jedan cvijet, a duljina krunice je 1/3 do 1/2 širine vjenčića. Izraštaj je po obliku trubast ili zdjelast, širok. Može biti žut s velikim ocvijećem ili dvobojan.

* **Sitnocvjetni sunovrat**:
Ima jedan cvijet, a duljina krunice je kraća od 1/3 širine ocvijeća. Može imati žute latice, žutu do narančastu krunicu i bijele latice.

* **Punocvjetni sunovrat**:
Ima cvjetni izbojak s jednim manje - više ispunjenim cvijetom žute boje.

* **Sunovrat triandrus**:
Ima dva cvijeta i neotporan je na hladnoću.

* **Sunovrat cyclamineus**:
Rasprostranjen je na Sredozemlju; ima jedan cvijet.

* **Sunovrat jonquilla**:
Rasprostranjen je u Dalmaciji; cvjetna stapka na vrhu ima četiri do šest cvjetova, rano cvate.

* **Sunovrat tazetta**:
Neotporan je na zimu. Koristi se za rez i rano cvate. Cvjetovi su sitni, do šest, bijelog su ocvijeća i sitnih krunica žute boje.

* **Sunovrat poeticus**:
Cvate najranije i to samoniklo u Dalmaciji. Ima jedan cvijet bijelog velikog ocvijeća i kratke žute krunice.

## Primjena
* Ispod krošnje stabla.
* Uz rub skupine ukrasnog bilja.
* Na travnjaku.
* U gredice.

## Vrste

## Pospješivanje
Za pospješivanje se koriste trubasti i velikocvjetni sunovrati. Lukovice se vade u lipnju i vrši se prepariranje u skladištima na sljedeći način:
* Prvi tjedan na temperaturi od 14 C
* Dva tjedna na temperaturi od 17 C
* Devet tjedana na temperaturi od 9 C do pospješivanja

Pospješivanje se radi hlađenim i nehlađenim lukovicama, i to najkasnije dva mjeseca nakon sadnje. Sunovrati se sade u sanduku na dubini od 15 cm, a nakon razvitka žila i prvih listova (5-8 cm) može se napipati i cvjetni izbojak. Tada se unose u staklenik na temperaturu od 10 C, koja se nakon nekoliko tjedana povisuje na 15 - 16 C.

Vrijeme pospješivanja dijeli se na nekoliko razdoblja:
* 2-5 % u prosincu
* 5-13 % u siječnju
* 10-15 % u ožujku
* 20-30 % u travnju

Rezanje i klasiranje: (Cvjetovi se režu u fazi pupoljaka kada pokažu boju cvijeta)
* I.KLASA: cvjetna peteljka duga 30 cm
* II.KLASA: cvjetna peteljka duga 20 cm

Snopovi se sastoje od 20 cvjetova iste sorte.

## Galerija

Datoteka:Yellow flower.JPG|Žuti sunovrati
Datoteka:Narcissus_(Little_Gem_cultivar),_Capitol_Hill,_Denver,_Colorado.jpg|*Narcissus pseudonarcissus*
Datoteka:Daffodills (Narcissus) - 25.jpg|*Narcissus pseudonarcissus*
Datoteka:A Perfect Pair Daffodills (Narcissus) - 8.jpg|*Narcissus pseudonarcissus*
Datoteka:Jonquil flowers06.jpg|Bijela *Jonquilla*
Datoteka:Jonquil flowers08.jpg|Bijela *Jonquilla*
Datoteka:Jonquil flowers07.jpg|Bijela *Jonquilla*
Datoteka:Jonquil flowers02.jpg|Bijela *Jonquilla*
Datoteka:Narcissus pseudonarcissus0.jpg|*Narcissus pseudonarcissus*
Datoteka:Narcissi.jpg|*Narcissus tazetta*
Datoteka:Narcissus bulbocodium bulbocodium0.jpg|*Narcissus bulbocodium* ssp. *bulbocodium*
Datoteka:Narcissus poeticus actaea0.jpg|*Narcissus poeticus* 'Actaea'
Datoteka:Narcis geel vdg.jpg|*Narcissus* 'Tahiti'
Datoteka:Yellow Narcissus.JPG|*Narcissus* (žuti)
Datoteka:Paperwhite_flowers.jpg|*[[Narcissus papyraceus]]* (bijeli)
Datoteka:NarcissesDedans 001v.jpg|Sunovrati
File:Narcisă (Narcissus poeticus) în Poiana Narciselor, județul Brașov.JPG|*Narcissus poeticus*